《僮有弹鹭置池上者予解其缚纵之而不去盖不饮》
宋代·方岳

烟藤羃羃惊蛇蛰，雪羽飞飞群鹭集。
相莜抱子林欲深，经始营巢茅未葺。
衔枚适与恶少逢，落弹不虞奇祸及。
毳残玉点偶赊死，颈曲银钩竟遭执。
急呼解缚纵使归，胡自拘囚长竚立。
白苹久失鸿雁洲，红豆不窥鹦鹉粒。
申胥并日负秦庭，庄舄愁吟思越邑。
云何垂翅但摧颓，岂欲言情辄於悒。
子其休矣勿介介，山曰归哉宁汲汲。
放之云壑卧萝茑，期以春皋伴蓑笠。
临去一语更丁宁，从此谨毋轻出入。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。